वैसे इस फैसले से तीन प्रमुख टेलीकॉम कंपनियों भारती एयरटेल, वोडाफोन इंडिया तथा आइडिया सेल्युलर को झटका लगना तय है क्योंकि ज्यादातर इंटरनेशनल कॉल इन्हीं के नेटवर्क पर आती हैं। टर्मिनेशन दर घटने से इनकी कमाई घट जाएगी। यही वजह है कि सेल्युलर ऑपरेटर एसोसिएशन आफ इंडिया (सीओएआइ) ने इस फैसले का विरोध करते हुए सरकार व ट्राई से इस पर पुनर्विचार का अनुरोध किया है। सीओएआइ के महानिदेशक राजन मैथ्यू ने बयान में कहा, "आइटीसी में कमी देश हित के विरुद्ध है। इससे देश को कीमती विदेशी मुद्रा और टेलीकॉम उद्योग को सालाना 2000 करोड़ रुपये के राजस्व का नुकसान होगा।"